पृथ्वीराज चव्हाण : शिवसेनेकडून सत्ता स्थापनेसाठी प्रस्ताव आल्यास हायकमांडशी चर्चा करू #5मोठ्याबातम्या\n1) शिवसेनेकडून प्रस्ताव आल्यास विचार करू - पृथ्वीराज चव्हाण

महाराष्ट्रात सत्ता स्थापनेसाठी शिवसेनेकडून प्रस्ताव आल्यास हायकमांडशी चर्चा करू, असं राज्याचे माजी मुख्यमंत्री आणि काँग्रेसचे ज्येष्ठ नेते पृथ्वीराज चव्हाण म्हणाले. महाराष्ट्र टाईम्सनं ही बातमी दिलीय.

"सत्ता स्थापन करण्यासाठी शिवसेनेकडून प्रस्ताव आल्यास हायकमांडसमोर ठेवून, आघाडीतल्या मित्रपक्षांसोबत चर्चा करू. मात्र शिवसेनेकडून अद्याप कुठलाच प्रस्ताव आला नाहीय," असं पृथ्वीराज चव्हाण म्हणालेत. 

काँग्रेससाठी सर्व पर्याय खुले असल्याचंही पृथ्वीराज चव्हाणांनी स्पष्ट केलं. 

दुसरीकडे, शिवसेना-भाजप युतीला बहुतम मिळालं असूनही महाराष्ट्रात सत्ता स्थापन करण्यास विलंब होत आहे. अशातच राष्ट्रवादीचे अध्यक्ष शरद पवार आणि काँग्रेसच्या अध्यक्षा सोनिया गांधी यांची फोनवरून चर्चा झाली. या चर्चेमुळं राजकीय वर्तुळातही तर्कवितर्कांना उधाण आलंय. टीव्ही 9 मराठीनं ही बातमी दिलीय.

एकत्रित निवडणूक लढवूनही निकालानंतर शिवसेना-भाजपमध्ये अद्याप धुसफूस सुरू आहे. या पार्श्वभूमीवर सेना-भाजपपेक्षा कमी जागा आल्या असूनही काँग्रेस-राष्ट्रवादीचं महत्त्व वाढलंय. 

2) निवडणुकीत हायकमांडची साथ मिळाली नाही -  विजय वडेट्टीवार

महाराष्ट्र विधानसभा निवडणुकीत हायकमांडची पाहिजे तशी साथ मिळाली नाही, अशी जाहीर खंत काँग्रेसचे वरिष्ठ नेते विजय वडेट्टीवार यांनी व्यक्त केली. एबीपी माझानं ही बातमी दिलीय.

"आता नाव सांगत नाही, पण त्यांनी आम्ही म्हणत असतानाही चुकीचे निर्णय घेतले. त्यामुळे विदर्भात 10 जागांचे नुकसान काँग्रेसला झालं," असं स्वपक्षातील नेत्याचं नाव न घेता वडेट्टीवारांनी निशाणा साधला.

निवडणूक प्रचारासाठी आम्ही ज्या सभा मागितल्या, त्या मिळाल्याच नाहीत, असेही वडेट्टीवार म्हणाले.

राधाकृष्ण विखे पाटील भाजपमध्ये गेल्यानंतर विधानसभेच्या विरोधीपक्षनेतेपदी विजय वडेट्टीवार यांची नियुक्ती करण्यात आली होती. महाराष्ट्र काँग्रेसमधील ते वरिष्ठ नेते आहेत.

3) जनता बँक, बंधन बँकेला आरबीआयनं दंड ठोठावला

पंजाब अँड महाराष्ट्र कॉ-ऑपरेटिव्ह बँकेवर आरबीआयनं निर्बंध लादले असताना, देशातील आणखी काही बँकांवर दंडात्मक कारवाई केलीय. यात महाराष्ट्रातील जनता सहकारी बँक (पुणे) आणि जळगाव पिपल्स को-ऑपरेटिव्ह बँकेचा समावेश आहे. आज तकनं ही बातमी दिलीय.

जनता सहकारी बँक (पुणे) ला एक कोटींचा दंड, तर जळगाव पिपल्स कॉ-ऑपरेटिव्ह...\n\ntl;dr:
आजच्या विविध दैनिकांतील आणि वेबसाईटवरील प्रसिद्ध झालेल्या बातम्यांपैकी या आहेत आजच्या पाच मोठ्या बातम्या :